22 Azɔ David gblɔ be: “Esiae nye Yehowa, Mawu vavã la, fe afe, eye esiae nye vɔsamlekpui ɖe Israel fe numevɔsa ŋu.”+2 David de se be woafo amedzro siwo le Israel-nyigba dzi la nu fu,+ eye wòɖo wo kpekpalawo, ne woakpa kpewo woatsɔ atu Mawu vavã la fe xɔ la.+3 David dzra gayibɔ gbogbo aɖe ɖo ɖe agboawo kple ʋɔtruwo fe gatagbadzɛwo kple nulégawo wɔwɔ ŋuti, edzra akɔbli gbogbo aɖe si mele dada me o hã ɖo+4 kple sederti+ siwo mele xexlẽ me o hã ɖo, elabena Sidontɔwo+ kple Tirotɔwo+ tsɔ sederti gbogbo aɖe vɛ na David.5 Eye David gblɔ be: “Ðekakpui dzaa makpɔnutefe koe vinye Salomo nye,+ evɔ xɔ si woatu na Yehowa la lolo ale gbegbe+ eye efe nyonyo+ fo ɖe sia ɖe ta sãsãsã le anyigba blibo la dzi.+ Eya ta madzra nuwo ɖo ɖi nɛ.” Ale David dzra nu gbogbo aɖewo ɖo ɖi hafi ku.6 Azɔ hã, eyɔ via Salomo, eye wòna mɔfiamee be wòatu xɔ na Yehowa, Israel fe Mawu la.7 David gblɔ na via Salomo be: “Nye la, medi vevie tso dzi me be matu xɔ na Yehowa nye Mawu fe ŋkɔ.+8 Ke Yehowa fe gbe va nam be, ‘Èkɔ ʋu gbogbo aɖe ɖi, eye èwɔ aʋa geɖe. Màtu xɔ na nye ŋkɔ o,+ elabena èkɔ ʋu gbogbo aɖe ɖe anyi le ŋkunyeme.9 Kpɔ ɖa! Wole ŋutsuvi aɖe dzi ge na wò.+ Eya anye ŋutifafame,* eye mana gbɔdzɔe tso efe futɔwo katã si me godoo,+ elabena Salomo*+ anye efe ŋkɔ, eye mana ŋutifafa kple tomefafa nanɔ Israel le efe ŋkekewo me.+10 Eyae atu xɔ na nye ŋkɔ;+ azu vinye, eye nye la mazu fofoa.+ Eye mana efe fiaɖufe fe fiazikpui nali ke ɖe Israel dzi ɖaa.’+11 “Eya ta vinye, Yehowa nenɔ kpli wò, ne wòadze edzi na wò, ale be nàtu Yehowa wò Mawu fe xɔ la, abe ale si tututu wògblɔ le ŋuwò ene.+12 Yehowa nena aɖaŋudzedze kple nugɔmesese wò,+ ale be ne etsɔ wò ɖo Israel nu la, nàlé Yehowa wò Mawu fe se la me ɖe asi.+13 Ne èwɔ se kple ʋɔnudrɔ̃ɖoɖo+ siwo Yehowa tsɔ na Mose ku ɖe Israel ŋu dzi pɛpɛpɛ la, ekema nu adze edzi na wò.+ Lé dzi ɖe fo, eye nàsẽ ŋu. Mègavɔ̃ o, eye ŋɔ megadzi wò o.+14 Kpɔ ɖa, meku kutri dzra sika talento akpe* alafa ɖeka kple klosalo talento miliɔn ɖeka ɖo ɖe Yehowa fe xɔ la ŋu, hekpe ɖe akɔbli kpakple gayibɔ+ si mele dada me o la ŋu, eye medzra atiwo kple kpewo ɖo,+ ke nàdi bubuwo akpe ɖe wo ŋu.15 Dɔwɔla gbogbo aɖewo le gbɔwò, kpekpalawo, gliɖolawo,+ atikpalawo kple aɖaŋudɔ fomevi vovovo wɔlawo.+16 Sika, klosalo, akɔbli kple gayibɔ mele dada me o.+ Eya ta tso ɖe dɔ la ŋu, eye Yehowa nenɔ kpli wò.”+17 Eye David de se na Israel fe amegãwo katã be woakpe ɖe ye vi Salomo ŋu hegblɔ be:18 “Ðe Yehowa mia Mawu la meli kpli mi oa, eye ɖe mena gbɔdzɔe mi godoo oa? Elabena etsɔ anyigba la dzi nɔlawo de asi nam, eye wobɔbɔ ɖe Yehowa kple efe dukɔ la te.19 Eya ta miɖoe kplikpaa tso dzi me be miadi Yehowa mia Mawu la kple miafe dzi kple miafe luʋɔ* blibo,+ eye mitu Yehowa, Mawu vavã la, fe kɔkɔefe la,+ ne miatsɔ Yehowa fe nubablaɖaka la kple Mawu vavã la fe nu kɔkɔeawo+ ava xɔ si woatu na Yehowa fe ŋkɔ la me.”+
ewe_Latn